Franz Xaver Gruber

Franz Xaver Gruber (født 25. november 1787 i Unterweitzberg ved Hochburg-Ach  i Østerrike, død 7. juni 1863 i Hallein) var en østerriksk lærer og organist, først i Oberndorf og så i Hallein i Salzburg. Sammen med den katolske presten Josef Mohr, som skrev den opprinnelige teksten på tysk, komponerte han julesangen Stille natt (eller Glade jul på norsk) i 1818. Sangen ble første gang fremført i kirken i Oberndorf i Østerrike 25. desember 1818.


== Liv og virke ==


=== Bakgrunn ===
I 1805 påbegynte Franz Xaver sin musikalske utdannelse hos organisten Georg Hartdobler i Burghausen, året derpå avsluttet han sin lærerutdannelse i Ried im Innkreis og tok sin eksamen der og i Salzburg.


=== Lærer ===
Etter utdannelsen gjennomførte han et år som hjelpelærer som da var et krav. Året tilbrakte hos sin mentor og lærer Andreas Peterlechner i Hochburg-Ach, før han 12. november 1807 ble ansatt som lærer i Arnsdorf. Han giftet seg med klokkerenken Elisabeth Fischinger, som hadde to barn fra tidligere, og fikk to barn med henne. 
Mellom 1816 og 1829 arbeidet han ekstra som kantor i Nikolaikirken i Oberndorf. Han kunne dermed kombinere oppgavene som skolelærer, kantor og klokker. Klokkerbostaden ved kirken ble med tiden museum.
Gruber er fremst kjent som tonesetter til det verdenskjente julediktet av hjelpepresten Joseph Mohr, «Stille Nacht, heilige Nacht», som han første gang fremførte på julaften 1818 i Nikolaikirken i Oberndorf, med Joseph Mohr på gitar. Senere arrangerte han også hymnen for orgel. Gruber og Mohr skrev senere ytterligere salmer sammen.
Etter at hustruen Elisabeth døde i 1825, giftet Gruber seg igjen, i 1826, med Maria Breitfuss fra Arnsdorf, som ti år tidligere hadde vært hans elev. Paret fikk ti barn sammen. Av Grubers totalt tolv biologiske barn overlevde bare fire: Franz Xaver (født 27. november 1826 i Lamprechtshausen; død 18. april 1871 i Hallein), Elisabeth (født 1. november 1832 i Berndorf; død 31. mars 1902 i Hallein), Amalie (født 9. juni 1834 i Berndorf; død 2. mai 1871 i Hallein) og Felix (født 18. mai 1840, død 11. januar 1884 i Hallein). Franz Xaver og Felix var også musikalsk aktive, og Franz Xaver grunnla i 1849 Halleins Liedertafel.
Gruber ble lærer i nærliggende Berndorf i 1829 og i 1833 korleder i byen Hallein. Etter hustruen Marias død giftet Gruber seg en tredje gang i 1842 med Katharina Rieser. 
Grubers grav nær Halleins katolske menighetskirke er idag den eneste gjenværende graven fra den gamle kirkegården som ble oppgitt i 1882.


== Referanser ==


== Litteratur ==
Thomas Hochradner/Elisabeth Th. Hilscher/Christian Fastl: «Gruber, Familie» i Oesterreichisches Musiklexikon. Onlineutgaven, Wien 2002 ff., ISBN 3-7001-3077-5.
(de) Friedrich Wilhelm Bautz: «Franz Xaver Gruber» i Biographisch-Bibliographisches Kirchenlexikon (BBKL). Bind 2, Hamm 1990, ISBN 3-88309-032-8, sp. 363.
Max Gehmacher: Stille Nacht, heilige Nacht! Das Weihnachtslied – wie es entstand und wie es wirklich ist, 3. erweiterte. Aufl., Salzburg 1968.
(de) O. F. Gensichen: «Gruber, Franz». I Allgemeine Deutsche Biographie (ADB). Bind 50, Duncker & Humblot, Leipzig 1905, s. 555.
«Gruber Franz Xaver». I Österreichisches Biographisches Lexikon 1815–1950 (ÖBL). Bind 2, Verlag der Österreichischen Akademie der Wissenschaften, Wien 1959, s. 80 f. (Direkte lenker: s. 80, s. 81)
Berta Christine Pfeffer: Die soziale Stellung der Salzburger Lehrerschaft im österreichischen Vormärz, Dissertation Salzburg 1971.
(de) Ernst Waeltner: «Gruber, Franz.» I Neue Deutsche Biographie (NDB). Bind 7, Duncker & Humblot, Berlin 1966, ISBN 3-428-00188-5, s. 180 (digitalisering).


== Eksterne lenker ==
(en) Franz Xaver Gruber – kategori av bilder, video eller lyd på Commons 
(en) Franz Xaver Gruber på Internet Movie Database 
(en) Franz Xaver Gruber på Discogs 
(en) Franz Xaver Gruber på MusicBrainz 
(en) Franz Xaver Gruber på Spotify 
(en) Franz Xaver Gruber på AllMusic 
(en) Franz Xaver Gruber på AllMusic 
(de) Verk av og om Franz Xaver Gruber i katalogen til det tyske nasjonalbiblioteket
(de) Stille Nacht Gesellschaft
(de) Franz-Xaver-Gruber Gemeinschaft
(de) Franz Xaver Gruber - Lehrer, Musiker und Komponist der Melodie «Stille Nacht! Heilige Nacht!»